ঘাতক টি কোষের পরিণত হবার জন্যেও সহায়ক টি কোষের ভূমিকা আছে। তবে ১৯৬০ সালের আগ পর্যন্ত ঘাতক টি কোষ সম্পর্কে কেউ জানতোনা। সে বছর একটা কুকুরের দেহে আরেকটি জিনগত দূরবর্তী কুকুরের কিডনি প্রতিস্থাপন করা হয়। এর কিছুদিনের মধ্যেই গ্রহীতা কুকুরের দেহে নতুন কিডনিটি বিকল হয়ে যায়। এক তরুণ চিকিৎসক গ্রহীতা কুকুরের দেহ থেকে লিম্ফোসাইট সংগ্রহ করেন আর দাতা কুকুরের দেহ থেকে কিছু কোষ নিয়ে সেগুলো ল্যাবে সংখ্যাবৃদ্ধি করেন। এরপর এদের একসাথে করলে দেখতে পেলেন লিম্ফোসাইটগুলো দাতা কুকুরের কোষগুলোকে মেরে ফেলছে। অন্যের দেহ থেকে অঙ্গ নিয়ে প্রতিস্থাপন করা হলে অ্যান্টিবডির কারণে তা বিকল হওয়ার নজির থাকলেও লিম্ফোসাইটেও এই বৈশিষ্ট্য পাওয়া যাওয়ার সবদিকে সাড়া পড়ে যায়।